ભરૂચ જિલ્લાના વાલિયા નજીક પોલીસે ભાલોડથી માંલેગાંવ કતલખાને લઇ જવાતી ૧૪ જેટલા ઢોર ભરી જતી ટ્રકને ઝડપી પાડી તમામ ભેંસને બચાવી હતી. પ્રાપ્ત પોલીસ વિગત અનુસાર વાલિયા પોલીસ મથકની ટીમ પેટ્રોલીંગમાં હતી. દરમિયાન સીતારામ કોલેજ પાસે એક ટ્રક આવતા તેને શંકાના આધારે તેને રોકી ટ્રકની તલાશી લેતા અંદર કોઇ પણ જાતનું હલનચલન પણ ના કરી શકે તેવી હાલતમાં ખીચોખીચ ૧૪ જેટલી ભેંસને બાંધી રખાયેલ જોવા મળી હતી.